open-index/open-wikipedia-markdown huggingface dataset:
เลนเนิร์ด

**เลนเนิร์ด**, **เลนนาร์ด**, **เเล็นเนิร์ด, ลีโอนาร์ด**  () เป็นชื่อสามัญ หรือชื่อสกุลในภาษาอังกฤษ มีที่มาจากภาษาเยอรมัน *Leonhard*  มาจากคำว่า *levon* ("lion" - สิงโต) กับคำว่า *hardu* ("brave" - กล้าหาญ หรือ "hardy" - หัวใจ)  มีความหมายว่า เข็มแข็ง, แข็งแรง หรือห้าวหาญเหมือนสิงโต นอกจากนี้ยังอาจมีรากศัพท์มาจากภาษาละตินว่า *Leo* ("lion")

เลนเนิร์ด ยังเป็นนามสกุลไอริช มาจากภาษาแกลิก คำนำหน้า *O* (สืบสายมาจาก) กับคำว่า *Leannan* ("lover")

เลนเนิร์ด ยังเป็นชื่อสามัญในภาษาอื่นๆ ดังนี้
* Lennard, Learned, Lenny (อังกฤษ)
* Léonard (ฝรั่งเศส)
* Leonhard, Leonhardt (เยอรมัน)
* Leonardi, Leonardo, Lunardi (อิตาลี)
* Lenart (เช็ก)
* Lennart (สวีดิช)
* Leonid (รัสเซีย)

## ชื่อบุคคล
* เลโอนาร์โด ฟีโบนัชชี หรือ เลนเนิร์ดแห่งปิซา
* เลนเนิร์ด เบิร์นสไตน์ นักประพันธ์เพลง วาทยกรชาวอเมริกัน
* เลนเนิร์ด โคเฮน นักแต่งเพลงชาวแคนาดา
* เลนเนิร์ด นิมอย นักแสดง ผู้กำกับชาวอเมริกัน แห่งสตาร์ เทรค

## นามสกุล
* ชูการ์ เรย์ เลนเนิร์ด‎‎ นักมวยสากลชาวอเมริกัน

## ชื่อเมือง
* เลนเนิร์ดส รัฐฟลอริดา
* เลนเนิร์ดส รัฐแคลิฟอร์เนีย
* เลนเนิร์ด รัฐแคลิฟอร์เนีย
* เลนเนิร์ด รัฐมิชิแกน
* เลนเนิร์ด รัฐมินนีโซตา
* เลนเนิร์ด รัฐมิสซูรี
* เลนเนิร์ด รัฐนอร์ทดาโกตา
* เลนเนิร์ด รัฐโอคลาโฮมา
* เลนเนิร์ด รัฐเท็กซัส

หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:นามสกุล
หมวดหมู่:นามสกุลอังกฤษ
ฉลุย

***ฉลุย*** เป็นภาพยนตร์ไทยที่ออกฉายเมื่อปี พ.ศ. 2531 สร้างโดยไท เอ็นเตอร์เทนเมนต์ กำกับโดยอดิเรก วัฏลีลา นำแสดงโดยบิลลี่ โอแกน และสุรศักดิ์ วงศ์ไทย ทำรายได้ 12 ล้านบาท  และยังได้รับรางวัลในงานมหกรรมภาพยนตร์เอเซียนแปซิฟิก ครั้งที่ 33 ที่จังหวัดภูเก็ต ในสาขาลำดับภาพยอดเยี่ยม

## เนื้อเรื่อง
เรื่องราวของ ป๋อง (บิลลี่ โอแกน) และ โต้ง (สุรศักดิ์ วงศ์ไทย) ชายหนุ่มสองคนที่จากบ้านนอกมาเข้ากรุง ด้วยความใฝ่ฝันที่จะได้เป็นนักร้องที่มีชื่อเสียง แต่หนทางไม่ได้ราบรื่นและสวยหรูเอาเสียเลย ไม่เพียงแค่ยังหาหนทางเป็นนักร้องไม่ได้เท่านั้น แม้แต่เงินจะมากินมาใช้ในแต่ละวันยังแทบจะไม่มี พวกเขาจึงต้องใช้ทั้งความมุ่งมั่นอดทนและทนอดเพื่อที่จะไปให้ถึงฝั่งฝันให้ได้ พวกเขาต้องสู้ดิ้นรนพลิกแพงชีวิตทุกอย่างเพื่อความอยู่ได้อยู่ดีและอยู่อย่างมีความหวัง โชคดีที่ได้เพื่อนบ้านสาวสวย ตุ๊กตา (รัชนา ธิดาทิตย์) และน้าวิ (ญาณี จงวิสุทธิ์) คอยช่วยเหลือ ให้คำแนะนำ และเป็นกำลังใจให้เสมอ ๆ

## นักแสดง

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2531
หมวดหมู่:ภาพยนตร์ที่กำกับโดย อดิเรก วัฏลีลา
หมวดหมู่:ละครโทรทัศน์ไทยในปี พ.ศ. 2541
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยบรอดคาซท์ ไทย เทเลวิชั่น
หมวดหมู่:ภาพยนตร์โดยไท เอ็นเตอร์เทนเมนต์
บาสซูน

**บาสซูน** () เป็นเครื่องดนตรีประเภทเป่าลมผ่านลิ้นเช่นเดียวกับโอโบ เป็นปี่ขนาดใหญ่ใช้ลิ้นคู่ (double reed) รูปร่างของบาสซูน ค่อนข้างจะประหลาดกว่าปี่ชนิดอื่น ๆ เนื่องจากความใหญ่โตของท่อลม ซึ่งมีความยาวถึง 109 นิ้ว แต่เพื่อไม่ให้ยาวเกะกะ จึงใช้วิธีทบท่อลิ่มให้เหลือความยาวประมาณ 4 ฟุตเศษ บาสซูนมีน้ำหนักมากจึงต้องมีสายคล้องคอช่วยพยุงน้ำหนัก (sling) เพื่อให้มือทั้งสองของผู้เล่นขยับไปกดแป้นต่าง ๆ ได้สะดวก บาสซูนได้รับฉายาว่าเป็น "ตัวตลกของวงดุริยางค์" (The Clown of the Orchestra) ทั้งนี้เพราะเวลาบรรเลงเสียงสั้น ๆ ห้วน ๆ (staccato) อย่างเร็ว ๆ จะมีเสียงดัง ปูด…ปู๊ด… คล้ายลักษณะท่าทางของตัวตลก ที่มีอากัปกิริยากระโดดเต้นหยอง ๆ ในโรงละครสัตว์ เสียงของบาสซูนต่ำนุ่มลึก ถือเป็นแนวเบสของกลุ่มเครื่องลมไม้ นอกนั้นยังสามารถเล่นทำนองเดียวได้อย่างงดงามอีกด้วย

หมวดหมู่:เครื่องดนตรีออร์เคสตรา
หมวดหมู่:เครื่องลมไม้
ซ็อกเก็ต

**ซ็อกเก็ต** () อาจหมายถึง
* ซ็อกเก็ตซีพียู
* อินเทอร์เน็ตซ็อกเก็ต
* ยูนิกซ์โดเมนซ็อกเก็ต
* เบิร์กลีย์ซ็อกเก็ตส์
* ซ็อกเก็ต (ภาพยนตร์)
ชุดอิเล็กทรอนิกส์ควบคุมหน่วยขับเบ็ดเสร็จ

**ชุดอิเล็กทรอนิกส์ควบคุมหน่วยขับเบ็ดเสร็จ** () หรือ **ไอดีอี** เป็นมาตรฐานการอินเตอร์เฟซอีเลคโทรนิคส์ ระหว่าง เส้นทางข้อมูลของแผ่นเมนบอร์ดคอมพิวเตอร์ หรือบัสกับอุปกรณ์เก็บข้อมูลอินเตอร์เฟซ IDE อยู่บนพื้นฐานของมาตรฐานอุตสาหกรรมเครื่องคอมพิวเตอร์ส่วนบุคคลของ IBM ซึ่งมาตรฐานบัสเป็นสถาปัตยกรรมบัส 16 บิต และได้รับนำมาใช้เป็นมาตรฐานทั่วไป คอมพิวเตอร์ส่วนใหญ่ในปัจจุบันใช้เวอร์ชันขยายของ IDE เรียกว่า Enhanced Integrated Drive Electronics ชื่อของ IDE ได้มาจากตัวควบคุมดิสก์ไดรฟ์ได้รับการติดเข้าไปใน logic board ในดิสก์ไดรฟ์  IDE ได้รับการกำหนดเป็นมาตรฐาน American National Standards Institute ในเดือนพฤศจิกายน 1990 ชื่อใน ANSI สำหรับ IDE คือ Advanced Technology Attachment มาตรฐาน IDE (ATA) เป็นหนึ่งในหลายมาตรฐานที่เกี่ยวกันซึ่งดูแลโดยกรรมการ T10

## อ้างอิง

* http://www.bcoms.net/dictionnary/detail.asp?id=253
พับลิกอิมเมจลิมิเต็ด

**พับลิกอิมเมจลิมิเต็ด** () เป็นวงดนตรีโพสต์พังก์จากอังกฤษ ก่อตั้งขึ้นโดยนักร้องนำ จอห์น ไลดอน (หรือรู้จักกันดีในนาม จอห์นนี รอตเทน อดีตนักร้องนำของวงเซ็กซ์พิสทอลส์) มือกีตาร์ คีท เลวีน มือเบส จาห์ วอบเบิล และมือกลอง จิม วอล์กเกอร์ วงมีการเปลี่ยนแปลงสมาชิกบ่อยครั้งในช่วงหลายปีต่อมา ไลดอน เป็นสมาชิกเพียงคนเดียวที่อยู่กับวงมายาวนาน
## ผลงาน
### สตูดิโออัลบั้ม
* *[[First Issue]]* (1978 UK #22)
* *[[Metal Box]]* (1979 UK #18 - U.S. #171)
* *[[Flowers of Romance (album)|Flowers of Romance]]* (1981 UK #11 - U.S. #114)
* *[[This Is What You Want... This Is What You Get]]* (1984 UK #56)
* *[[Album (Public Image Limited album)|Album]]* (1986 UK #14 - U.S. #115)
* *[[Happy? (Public Image Limited)|Happy?]]* (1987 UK #40 - U.S. #169)
* *[[9 (Public Image Limited album)|9]]* (1989 UK #36 - U.S. #106)
* *[[That What Is Not]]* (1992 UK #46)

### อัลบั้มแสดงสด, อัลบั้มรวมเพลง, และอื่นๆ
* *[[Second Edition]]* (repackaging of *[[Metal Box]]*) - 1979 UK #46
* *Paris au Printemps* (live) - 1980 UK #61
* *[[Live in Tokyo (Public Image Ltd.)|Live in Tokyo]]* (live) - 1983 UK #28
* *[[Commercial Zone]]* (bootleg) - 1983
* *[[The Greatest Hits, So Far]]* (compilation) - 1990 UK #20
* *Box* (box set) - 1990
* *Plastic Box* (box set) -1999
* *Public Image/Second Edition* (two-in-one) - 2003

### ซิงเกิล
* "Public Image" - 1978 UK #9
* "Death Disco" - 1979 UK #20
* "Memories" - 1979 UK #60
* "Flowers of Romance" - 1981 UK #24
* "This Is Not a Love Song" - 1983 UK #5
* "Bad Life" - 1984 UK #71
* "Rise" - 1986 UK #11
* "Home" - 1986 UK #75
* "Seattle" - 1987 UK #47
* "The Body" - 1987
* "Disappointed" - 1989 UK #38, US Modern Rock #1
* "Warrior" - 1989, US Modern Rock #16
* "Don't Ask Me" - 1990 UK #22, US Modern Rock #2
* "Cruel" - 1992 UK #49
* "Acid Drops" - 1992 US Modern Rock #29

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
กลุ่มภาษาอิหร่านตะวันตก

**กลุ่มภาษาอิหร่านตะวันตก**เป็นกลุ่มย่อยของกลุ่มภาษาอิหร่าน แบ่งได้อีกเป็น 2 กลุ่มย่อย คือ กลุ่มภาษาอิหร่านตะวันตกเฉียงเหนือและกลุ่มภาษาอิหร่านตะวันตกเฉียงใต้

## กลุ่มภาษาอิหร่านตะวันตกเฉียงเหนือ
มีผู้พูด 40 - 50 ล้านคนในเอเชียตะวันตกเฉียงใต้ แบ่งได้เป็น 9 กลุ่ม ภาษายุคโบราณของกลุ่มนี้คือภาษาเมเดีย ภาษาในยุคกลางคือภาษาพาร์เทียน
* กลุ่มบาโลชิ ประกอบด้วย ภาษาบาโลชิ ซึ่งมีสำเนียงเหนือ ใต้ และตะวันออก ภาษาบัสการ์ดี ภาษาโกโรชิ
* กลุ่มคัสเปียน ประกอบด้วย ภาษาคิเลกิ ภาษามาซันดารานี
* กลุ่มอิหร่านกลาง ประกอบด้วย ภาษาอัสเตียนี ภาษาดารี
* กลุ่มเคิร์ด ประกอบด้วยภาษาเคิร์ด สำเนียงเหนือ ใต้
* กลุ่มโอร์มูรี-ปาราชี ประกอบด้วย ภาษาโอร์มูรี ภาษาปาราชี
* กลุ่มเซมนานี ประกอบด้วยภาษาซังกิซารี กลุ่มภาษาเซมนานี
* ภาษาคาลาซ
* กลุ่มตาติก ประกอบด้วย ภาษาอัลวิรี-วิดารี ภาษาเอสเตรฮันดี ภาษาโกซาร์คานี ภาษาฮาร์ซานี ภาษากาบาเตย ภาษากาบาลี ภาษาตาเลียซ ภาษาตาโรมีบน
* กลุ่มซาซา-โกรานี ประกอบด้วย สำเนียงบาเยลานี สำเนียงคิมลี สำเนียงโกรานี เป็นต้น
ภาษาที่จัดจำแนกไม่ได้คือภาษาลากี ซึ่งเป็นภาษาที่อยู่ระหว่างภาษาลูรีในกลุ่มอิหร่านตะวันตกเฉียงใต้กับภาษาเคิร์ดในกลุ่มอิหร่านตะวันตกเฉียงเหนือ

## กลุ่มภาษาอิหร่านตะวันตกเฉียงใต้
ประกอบด้วยภาษาที่ใกล้เคียงกัน 16 ภาษา และสำเนียงต่างๆ แบ่งย่อยได้เป็น
* สำเนียงลูรี ได้แก่ ภาษาลูรี ภาษากุมากรี
* ภาษาเปอร์เซีย สำเนียงต่างๆ ได้แก่ ภาษาเปอร์เซียโบราณ ภาษาเปอร์เซียกลาง ภาษาเปอร์เซียมาตรฐาน สำเนียงอิหร่านสมัยใหม่ ภาษาดารีเปอร์เซีย สำเนียงทาจิกิ ภาษาอายมัก ภาษาบูโครี ภาษาดัรวาซี ภาษาเดห์วารี ภาษาเปอร์เซียซิดี ภาษาฮาซารากี ภาษายิวซิราซี ภาษาเปอร์เซียคูเซสถาน ภาษาลารี ภาษาปะห์ลาวานี
* สำเนียงตัต ได้แก่ ภาษายูฮูรี ภาษาตัต

## ดูเพิ่ม
* กลุ่มภาษาอิหร่านตะวันออก

## อ้างอิง

## บรรณานุกรม
* *Compendium Linguarum Iranicarum*, ed. Rüdiger Schmitt. Wiesbaden: L. Reichert Verlag, 1989;  p.&nbsp;99.

## อ่านเพิ่ม
*
*Hanaway Jr, William L. "Persian and West Iranic: History and State of Research: Part One: Persian Grammar.[Trends in Linguistics: State-of-the-Art Reports, No. 12]." (1982): 56-58.

หมวดหมู่:กลุ่มภาษาอินโด-อิเรเนียน
เดอนี ดีเดอโร

**เดอนี ดีเดอโร** (; 5 ตุลาคม ค.ศ. 1713 - 31 กรกฎาคม ค.ศ. 1784) นักปรัชญาและนักวิจารณ์ศิลปะชาวฝรั่งเศส

ประมาณกลางศตวรรษที่ 18 ได้มีการจัดงานแสดงนิทรรศการด้านจิตรกรรม ประติมากรรม การวาดภาพ และการแกะสลักที่ Salon Carré, Louvre โดยสมาชิกของ l’Académie royale de peinture ในกรุงปารีส ซึ่งงานแสดงผลงานเหล่านี้จัดขึ้นทุก 2 ปี ดีเดอโรซึ่งเป็นผู้ที่ให้ความสนใจต่อจิตรกรรมเป็นอย่างมากของยุคแห่งความรู้แจ้ง เขาจึงติดตามชมภาพเขียนต่าง ๆ ที่จิตรกรนำมาแสดงในงานแล้วเขียนเป็นบทวิจารณ์ลงในวารสาร La Correspondance littéraire ตามคำขอของเพื่อนสนิทของเขา Grimm ซึ่งบทวิจารณ์เหล่านั้นเรียกรวม ๆ ว่า “บทวิจารณ์ภาพเขียน” (Les Salons) 

ดีเดอโรเริ่มช่วยเขียนบทวิจารณ์ศิลปะตั้งแต่ปี ค.ศ. 1759 ถึงปี ค.ศ. 1781 ยกเว้นในปี ค.ศ. 1773, 1777 และ 1779 ซึ่งงานถูกจัดขึ้นในประเทศรัสเซีย แต่หลังจากปี ค.ศ. 1779 ความสนใจของเขาลดลงและความช่วยเหลือในการเขียนก็น้อยลงเช่นกัน อีกทั้งในระยะหลังสุขภาพของดีเดอโรไม่ค่อยดีด้วย อันเนื่องมาจากเขาเป็นโรคลมชัก ซึ่งทำให้มีข้อสันนิษฐานว่าบทวิจารณ์ภาพเขียนของดีเดอโรในปี ค.ศ. 1771, 1775 และปี ค.ศ. 1781 เขาไม่ได้เป็นคนเขียนเอง

บทวิจารณ์ของดีเดอโรแสดงให้เห็นว่าเขามีความเข้าใจในศิลปะการเขียนภาพอย่างลึกซึ้ง และเขายังสามารถให้ข้อเสนอแนะที่น่าสนใจแก่จิตรกรด้วย อย่างไรก็ตาม บทวิจารณ์ภาพเขียนของดีเดอโรไม่ได้รับการตีพิมพ์ในประเทศฝรั่งเศส แต่ถูกส่งไปยังสมาชิกกลุ่มผู้อ่านอื่น ๆ ที่ได้รับการคัดเลือกไว้แล้วในชนชั้นสูงที่ประเทศต่าง ๆ ทางตอนเหนือของฝรั่งเศส ซึ่งบุคคลเหล่านั้นต้องการติดตามเหตุการณ์ความเป็นไปของกรุงปารีส บทวิจารณ์ภาพเขียนได้รับการตีพิมพ์หลังจากที่ดีเดอโรเสียชีวิตแล้วในช่วงศตวรรษที่ 19

หมวดหมู่:บุคคลที่เกิดในปี พ.ศ. 2256
หมวดหมู่:นักปรัชญาชาวฝรั่งเศส
หมวดหมู่:นักปรัชญาในคริสต์ศตวรรษที่ 18
หมวดหมู่:นักวิจารณ์ศิลปะ
หมวดหมู่:ปรัชญาตะวันตก
จดหมายของนักบุญยากอบ

**จดหมายของ[[ยากอบผู้ชอบธรรม|นักบุญยากอบ]]** () เป็นหนังสือเล่มที่ 20 ในคัมภีร์ไบเบิลภาคพันธสัญญาใหม่ เป็นหนึ่งในเจ็ดจดหมายทั่วไป อันได้แก่ จดหมายของนักบุญยากอบ จดหมายของนักบุญเปโตร ฉบับที่ 1 จดหมายของนักบุญเปโตร ฉบับที่ 1 จดหมายของนักบุญยอห์น ฉบับที่ 1 จดหมายของนักบุญยอห์น ฉบับที่ 2 จดหมายของนักบุญยอห์น ฉบับที่ 3 และจดหมายของนักบุญยูดา เนื่องจากจดหมายเหล่านี้ถูกส่งถึงคริสตชนทั่วไป ไม่ได้ระบุว่าเป็นคริสตจักรใด

หนังสือเล่มนี้เดิมเป็นจดหมายของท่านยากอบ ซึ่งน่าจะเป็นยากอบผู้ชอบธรรม น้องชายของพระเยซู ในช่วงก่อนการตรึงพระเยซูที่กางเขน ยากอบไม่เพียงแต่ไม่ได้เชื่อในพระเยซูเท่านั้น แต่ยังไม่เข้าใจและท้าทายในสิ่งที่พระเยซูทรงทำอีกด้วย ต่อมาภายหลังการคืนพระชนม์ของพระเยซู ท่านยากอบจึงกลับใจเชื่อและกลายเป็นผู้นำคริสตจักรคนสำคัญในกรุงเยรูซาเลม เนื้อหาในจดหมายเป็นเรื่องเกี่ยวกับชาวยิวอย่างเด่นชัด ไม่ได้กล่าวถึงการกลับใจของชาวต่างชาติ ดังนั้นจึงพอจะคาดได้ว่า จดหมายฉบับนี้น่าจะถูกเขียนขึ้นในช่วงที่ยิวมีอำนาจเหนือคริสตจักร ซึ่งก็จะอยู่ในราวปีค.ศ. 48 - 50

ในฐานะผู้นำคริสตจักรในกรุงเยรูซาเล็ม ท่านยากอบเขียนจดหมายฉบับนี้ เหมือนเป็นบาทหลวงสั่งสอนและปลุกใจผู้ที่กำลังทนทุกข์ยาก ซึ่งกระจัดกระจายอยู่ทั่วไปในแผ่นดิน เนื้อหาในจดหมายกล่าวถึง แนวปฏิบัติเกี่ยวกับความเชื่อคริสเตียนและคำแนะนำในการดำเนินชีวิตประจำวัน ท่านยากอบเขียนอย่างตรงไปตรงมา เน้นที่การปฏิบัติให้ถูกต้องเพื่อจะแก้ไขข้อผิดพลาด และไม่มีการประนีประนอม ทำให้พระธรรมเล่มนี้มีพลังและเข้าใจได้ไม่ยาก

จุดประสงค์ของหนังสือ **ยากอบ** มีอยู่ 4 ประการ ประการแรกคือ ต้องการเปรียบเทียบคนฝ่ายจิตวิญญาณแท้และปลอม โดยกล่าวว่าผู้ที่มีจิตวิญญาณแท้จะแสดงออกเป็นการกระทำในทางบวก แต่ผู้ที่มีจิตวิญญาณปลอมจะเป็นตรงกันข้าม ตัวอย่างที่ท่านยากอบกล่าวถึงคือ การปฏิบัติอย่างไม่เท่าเทียมกันต่อผู้ที่มีฐานะร่ำรวยและยากจน เป็นต้น

ประการที่สองคือ ต้องการให้ปฏิบัติตนให้ถูกต้อง พอจะแบ่งย่อยได้ 2 ส่วนคือ ส่วนของตนเอง เช่น การระมัดระวังเรื่องการพูด ซึ่งท่านยากอบถือว่าเป็นเรื่องสำคัญมาก ท่านยากอบกล่าวว่า ลิ้นเป็นอวัยวะที่ไม่สามารถเลี้ยงให้เชื่องได้ ส่วนที่สองคือ ส่วนการปฏิบัติต่อผู้อื่น เช่น อย่าใส่ร้ายหรือตัดสินผู้อื่น มีแต่พระเจ้าเท่านั้นที่เป็นผู้พิพากษา

ประการที่สามคือ ต้องการให้วางใจในพระเจ้า ท่านยากอบเปรียบชีวิตของมนุษย์ว่า เป็นเหมือนหมอกที่ปรากฏอยู่ชั่วครู่แล้วก็หายไป จึงต้องการให้วางใจในพระเจ้า ไม่ใช่ทรัพย์สินเงินทองที่มีอยู่ ซึ่งอาจจะสูญหายหรือผุพังไปเมื่อใดก็ได้

ประการสุดท้ายคือ ต้องการให้อดทนและอธิษฐาน ท่านยากอบเปรียบกับชาวนาที่ได้ปลูกข้าวแล้วรอฝนตก อาจยากลำบากในช่วงแรกแต่เมื่อข้าวออกรวงแล้วจะเป็นผลที่ล้ำค่า ในระหว่างที่อดทนรอนั้น หากทนทุกข์ให้อธิษฐาน หากร่าเริงยินดีให้ร้องเพลงสรรเสริญ ซึ่งท่านยากอบได้ยกตัวอย่างท่านเอลียาห์ในเรื่องการอธิษฐานขอฝนและห้ามฝน

## โครงร่าง
# ลักษณะของคนฝ่ายจิตวิญญาณที่แท้ 1:1 - 27
# ความสัมพันธ์ระหว่างความเชื่อกับการประพฤติ 2:1 - 26
# การควบคุมลิ้น 3:1 - 18
# การเตือนสติในทางปฏิบัติ 4:1 - 5:7
# การอดทนและการอธิษฐาน 5:8 - 20

## อ้างอิง
* Thai Holy Bible, Thailand Bible Society, 1998
* Walter A. Elwell, The Pocket Bible Handbook, Harold Shaw Publisher, 1997

## ดูเพิ่ม
* พันธสัญญาใหม่


หมวดหมู่:บทจดหมายคาทอลิก
ยากอบ
การรู้สึกหมุนเป็นระยะแบบไม่รุนแรง

**อาการรู้สึกหมุนฉับพลันขณะเปลี่ยนท่า** () เป็นโรคที่เกิดจากความผิดปกติของหูชั้นใน ผู้ป่วยจะมีอาการเวียนศีรษะเหมือนมีบ้านหมุนเป็นช่วงสั้นๆ โดยเกิดขึ้นซ้ำๆ เมื่อเปลี่ยนท่าทางหรือตำแหน่งของศีรษะ เช่น การพลิกตัวขณะนอน แต่ละครั้งมักมีอาการอยู่ไม่เกิน 1 นาที อาจพบอาการคลื่นไส้ร่วมด้วยได้ เป็นสาเหตุของอาการรู้สึกหมุนที่พบบ่อยมากที่สุดอย่างหนึ่ง

## การจำแนกประเภท

## อาการและอาการแสดง

## สาเหตุ
## การวินิจฉัย
## การรักษา
## ผู้ป่วยที่มีชื่อเสียง
## อ้างอิง

## แหล่งข้อมูลอื่น

* NHSdirect  NHSdirect.nhs.co.uk
* VEDA  Vestibular Disorder Association webpage concerning BPPV
* MayoClinic 
* Dizzytimes.com  Online Community for Sufferers of Vertigo and Dizziness

หมวดหมู่:โรคหูชั้นใน
หมวดหมู่:โสตวิทยา
โหดหน้าเหี่ยว 966

***โหดหน้าเหี่ยว 966*** เป็นภาพยนตร์ไทย กำกับโดยฤกษ์ชัย พวงเพชร นำแสดงโดย  จาตุรงค์ มกจ๊ก, โก๊ะตี๋ อารามบอย, ค่อม ชวนชื่น, ณัฐฐาวีรนุช ทองมี, อัครินทร์ อัครนิธิเมธรัฐ ออกฉายเมื่อวันที่ 22 มกราคม พ.ศ. 2552 ภาพยนตร์มีเนื้อเรื่องในยุคอันธพาลครองเมือง ถ่ายทำในจังหวัดเพชรบุรีส่วนใหญ่ ภาพยนตร์ทำรายได้ 51.2 ล้านบาท

## นักแสดง
* อัครินทร์ อัครนิธิเมธรัฐ รับบท เอ
* ณัฐฐาวีรนุช ทองมี รับบท กิ๊ฟ ไดมารู
* จาตุรงค์ โพธาราม รับบท สอง คลองเตย
* นุ้ย เชิญยิ้ม รับบท ไท ไดมารู
* ค่อม ชวนชื่น รับบท มงคล รามา
* โก๊ะตี๋ อารามบอย รับบท เปิ๊ยก สมิธ
* จิ้ม ชวนชื่น รับบท พระ เมืองเพชร
* แอนนา ชวนชื่น รับบท เจ็ก
* โชติรส ชโยวรรณ รับบท มะปราง

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2552
หมวดหมู่:ภาพยนตร์โดยอาร์เอสฟิล์ม
หมวดหมู่:ภาพยนตร์ที่กำกับโดย ฤกษ์ชัย พวงเพ็ชร์
หมวดหมู่:ภาพยนตร์ไทยในคริสต์ทศวรรษ 2000
หมวดหมู่:ภาพยนตร์ที่ถ่ายทำในจังหวัดเพชรบุรี
สามชุก (ภาพยนตร์)

***สามชุก*** เป็นภาพยนตร์ไทยกำกับโดย ธนิตย์ จิตนุกูล นำแสดงโดย ปรเมศร์ น้อยอ่ำและวิมลเรขา ศิริชัยราวรรณ ออกฉายเมื่อวันที่ 5 สิงหาคม พ.ศ. 2552 ได้รับมีการจัดเรต น15+ เยาวชนอายุต่ำกว่า 15 ปี ผู้ใหญ่ควรให้คำแนะนำที่จะไม่ควรชมตามลำพัง มีเนื้อหาเกี่ยวกับปัญหายาเสพติดที่เข้าถึงภายในชุมชน ที่มีผลกระทบต่อเยาวชนชุมชน โดยสร้างมาจากเหตุการณ์จริงที่เกิด ในโรงเรียนสามชุกรัตนโภคาราม อำเภอสามชุก จังหวัดสุพรรณบุรี เมื่อปี พ.ศ. 2536 ภาพยนตร์ทำรายได้ 2.62 ล้านบาท

ปรเมศร์ น้อยอ่ำ ได้รับรางวัล สาขาประเภทนักแสดงนำชายยอดเยี่ยมคมชัดลึก อวอร์ด ครั้งที่ 7, รางวัลภาพยนตร์ไทย ชมรมวิจารณ์บันเทิง ครั้งที่ 18 และรางวัลภาพยนตร์แห่งชาติ สุพรรณหงส์ ครั้งที่ 19

## นักแสดง
### นักแสดงหลัก
* ปรเมศ น้อยอ่ำ รับบท **อ.พินิจ**
* วิมลเรขา ศิริชัยราวรรณ รับบท **อ.สมฤดี**
* ธีรภัทร์ แย้มศรี รับบท **วาล**
* พิเชษฎ์พงษ์ โชคประดับ รับบท **พัน**
* อำนาจ บัวปรอด รับบท **ยอด**
* พงศธร ศรีบุญเพ็ง รับบท **เอก**
* ณัฐชนน ศุภลักษณ์ รับบท **เทพ**
* นวพล เจริญธรรมรักษา รับบท **โบ๊ะ**
* ศุภณัฐ มีสมศักดิ์ รับบท **ปอด**

### นักแสดงประกอบ
* ธนาภา ชีพนุรัตน์ รับบท **ยายจิน แม่วาล**
* วงศ์ตะวัน ชีวิน รับบท **พ่อเทพ**
* จารุวรรณ สมตัว รับบท **โอ๋**
* สิริกานดา บุญธรรม รับบท **ปาน**
* ปานไพลิน เพตรเพชร รับบท **เดือน**
* จินดารัตน์ โสภาศรีพันธ์ รับบท **เก๋**
* เกรียงไกร พุ่มประเสริฐ รับบท **ไอ้ดำ**
* ณัฐพล วงษ์วิหก รับบท **กูล**
* สวนีย์ อุทุมมา รับบท **แม่ปอด**
* เด่นชัย เด่นชัยประดิษฐ์ รับบท **พ่อเดือน**
* ไกวัล วัฒนไกร รับบท **พ่อปอด**
* ฐานุพงศ์ รังสิไตรพงษ์ รับบท **พ่อเอก**
* ณัฐพีระ ชมศรี รับบท **ช่างตั้ม**
* นิวัฒน์ จิตกรรณภูมิ รับบท **เถ้าแก่อู่**
* อัญชลิต เทียนไชย รับบท **เต้ (นักฟุตบอล)**

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ชีวิตไทย
หมวดหมู่:ภาพยนตร์ที่กำกับโดย ธนิตย์ จิตนุกูล
หมวดหมู่:ภาพยนตร์ที่มีฉากในจังหวัดสุพรรณบุรี
หมวดหมู่:อำเภอสามชุก

## แหล่งข้อมูลอื่น
* 

หมวดหมู่:ภาพยนตร์ไทยที่ออกฉายในปี พ.ศ. 2552
วุฒิเฉลิม วุฒิชัย

**วุฒิเฉลิม วุฒิชัย** (เดิม หม่อมเจ้าวุฒิเฉลิม วุฒิชัย; เกิด 21 พฤษภาคม พ.ศ. 2477) เป็นธิดาในพระเจ้าบรมวงศ์เธอ กรมหลวงสิงหวิกรมเกรียงไกร และหม่อมประพันธ์ วุฒิชัย ณ อยุธยา

## ประวัติ
วุฒิเฉลิม วุฒิชัย มีพระนามเดิมว่าหม่อมเจ้าวุฒิเฉลิม วุฒิชัย มีพระนามลำลองว่า **ท่านหญิงปีนัง** หรือ **ท่านหญิงนัง** เป็นพระธิดาในพระเจ้าบรมวงศ์เธอ กรมหลวงสิงหวิกรมเกรียงไกร และหม่อมประพันธ์ วุฒิชัย ณ อยุธยา (สกุลเดิม ชะตารุ่ง) เกิดที่รัฐปีนัง ประเทศมาเลเซีย เมื่อวันที่ 21 พฤษภาคม พ.ศ. 2477 ซึ่งเป็นช่วงเวลาที่พระบิดาแปรที่ประทับจากสยาม ในเหตุการณ์การปฏิวัติสยาม พ.ศ. 2475

วุฒิเฉลิมทรงสำเร็จการศึกษาจากคณะอักษรศาสตร์ จุฬาลงกรณ์มหาวิทยาลัย โปรดการวาดรูปและนิพนธ์หนังสือ มีงานอดิเรก คือทำสวน ตกแต่งที่ประทับ ออกแบบผ้าปักไหมและปักบนผ้าใบสำหรับแขวนกำแพง นิพนธ์หนังสือโดยใช้นามปากกาว่า **"วุฒิเฉลิม"** เช่น หนังสือ **"ลายน้ำทอง"** เขียนในรูปนวนิยายจากความทรงจำ เป็นเรื่องของชีวิตตอนปลายของพ่อ และเหตุการณ์ที่ประทับใจลูกตั้งแต่จำความได้จนสิ้นพ่อไป เป็นหนังสือได้รับรางวัลจากการประกวดหนังสือดีเด่น ประจำปี พ.ศ. 2544

วุฒิเฉลิมมีเจ้าพี่เจ้าน้องร่วมหม่อมมารดา ได้แก่ หม่อมเจ้าไกรสิงห์ วุฒิชัย, วุฒิสวาท อนุมานราชธน และวุฒิวิฑู พี.เทอเสน

ในพระราชพิธีเฉลิมพระราชมณเฑียรในการพระราชพิธีบรมราชาภิเษก พุทธศักราช 2493 ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร หม่อมเจ้าวุฒิเฉลิม วุฒิชัย ได้เชิญเครื่องเฉลิมพระราชมณเฑียร ลำดับที่ 5 พระแส้หางช้างเผือก หลังจากการสิ้นพระชนม์ของอินทุรัตนา บริพัตร ทำให้วุฒิเฉลิมซึ่งเป็นเจ้านายในราชสกุลวุฒิชัยพระองค์สุดท้ายกลายเป็นพระราชนัดดาในพระบาทสมเด็จพระจุลจอมเกล้าเจ้าอยู่หัวพระองค์สุดท้าย

## ชีวิตครอบครัว
วุฒิเฉลิม วุฒิชัย ทรงกราบบังคมทูลลาออกจากฐานันดรศักดิ์ **หม่อมเจ้า** แห่งพระราชวงศ์ เพื่อสมรสกับวิรัช ณ สงขลา เมื่อปี พ.ศ. 2499 ภายหลังได้หย่ากัน และสมรสใหม่กับอี. มอแกน กิลเบอร์ต และปัจจุบันได้หย่ากัน มีบุตร-ธิดาสามคน ได้แก่

#เดชาภิวัฒน์ ณ สงขลา อดีตผู้อํานวยการสํานักงบประมาณ สํานักนายกรัฐมนตรี สมรสกับหม่อมหลวงรจนาธร ณ สงขลา (ราชสกุลเดิม จิรประวัติ) มีบุตรหนึ่งคน
#ณัฐญาดา ณ สงขลา
# ไดอาน่า ทับทิม กิลเบอร์ต หรือ ทิพยเฉลิม วุฒิชัย

วุฒิเฉลิมเคยประทับที่ตำหนักกรมหลวงสิงหวิกรมเกรียงไกร วังสะพานขาว ซึ่งปัจจุบันใช้เป็นอาคารที่ทำการของรัฐมนตรีว่าการกระทรวงการพัฒนาสังคมและความมั่นคงของมนุษย์ (ประเทศไทย) และเคยพำนัก ณ ต่างประเทศ ปัจจุบันกลับมาพำนักยังประเทศไทยแล้ว

ทั้งนี้วุฒิเฉลิมเป็นเจ้านายที่มีชนม์ชีพอยู่เป็นองค์สุดท้ายของราชสกุลวุฒิชัย และเป็นพระราชนัดดาในพระบาทสมเด็จพระจุลจอมเกล้าเจ้าอยู่หัวที่มีชนม์ชีพเป็นองค์สุดท้ายหลังการสิ้นพระชนม์ของพระวรวงศ์เธอ พระองค์เจ้าอินทุรัตนา

## เครื่องราชอิสริยาภรณ์

## สาแหรก



## อ้างอิง

หมวดหมู่:ราชสกุลวุฒิชัย
หมวดหมู่:หม่อมเจ้าที่ทรงลาออกจากฐานันดรศักดิ์
หมวดหมู่:บุคคลที่ยังมีชีวิตอยู่
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:นักเขียนชาวไทย
หมวดหมู่:ผู้ได้รับเครื่องราชอิสริยาภรณ์ จ.จ.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ จ.ภ.
สามพันโบก (ภาพยนตร์)

***สามพันโบก*** เป็นภาพยนตร์ไทยออกฉายเมื่อวันที่ 8 ตุลาคม พ.ศ. 2552 กำกับโดย ธนภณ มลิวัลย์ นำแสดงโดย ทราย เจริญปุระ, รัสเซล หว่อง, เมย์ ภัทรวรินทร์ ทิมกุล, บี ไพโรจน์  มีผู้กำกับคิวต่อสู้จากทีมผู้ออกแบบ จากภาพยนตร์ *องค์บาก 1*  ภาพยนตร์ทำรายได้ 1.17 ล้านบาท

## นักแสดง
* ทราย เจริญปุระ
* รัสเซล หว่อง
* ภัทรวรินทร์ ทิมกุล
* บี ไพโรจน์  

#### สตันท์แมน
* บราฮิม แอชาแบค

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2552
หมวดหมู่:จังหวัดอุบลราชธานีในบันเทิงคดี
หมวดหมู่:ภาพยนตร์โลดโผนไทย
เลโมนี สนิกเก็ต อยากให้เรื่องนี้ไม่มีโชคร้าย

***เลโมนี สนิกเก็ต อยากให้เรื่องนี้ไม่มีโชคร้าย*** () เป็นภาพยนตร์ ที่สร้างโดยอิงเนื่อหาจากหนังสือชุด *[[อยากให้เรื่องนี้ไม่มีโชคร้าย]]* สามเล่มแรก ซึ่งเข้าฉายในวันที่ 17 ธันวาคม พ.ศ. 2547

## การสร้าง

### การพัฒนา
นิคโคโลเดียนมูฟวีได้ซื้อลิขสิทธิ์ภาพยนตร์ของซีรีส์หนังสือ*[[อยากให้เรื่องนี้ไม่มีโชคร้าย]]* ในเดือนพฤษภาคม ค.ศ. 2000  พาราเมาต์พิกเจอส์ ซึ่งเป็นเจ้าของนิคโคโลเดียนมูฟวีได้ตกลงที่จะให้ความร่วมมือทางการเงินพร้อมกับสก็อตต์ รูดิน

## แผนแฟรนไชส์
พาราเมาต์พิกเจอส์และนิคโคโลเดียนมูฟวีได้หวังว่าภาพยนตร์เรื่องนี้จะเป็นแฟรนไชส์​​เช่นเดียวกับซีรีส์ภาพยนตร์''แฮร์รี่ พอตเตอร์''

## อ้างอิง

## แหล่งข้อมูลอื่น
* เว็บไซต์อย่างเป็นทางการ  

หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์ที่ถ่ายทำในรัฐแมสซาชูเซตส์
หมวดหมู่:ภาพยนตร์ที่ถ่ายทำในรัฐนอร์ทแคโรไลนา
หมวดหมู่:ภาพยนตร์ที่ถ่ายทำในรัฐแคลิฟอร์เนีย
นิก โจนาส

**นิโคลาส เจอร์รี "นิก" โจนาส** () เกิดเมื่อวันที่ 16 กันยายน ค.ศ. 1992 เป็นนักร้อง-นักแต่งเพลงและนักแสดงชาวอเมริกัน เป็นที่รู้จักในฐานะ 1 ในสมาชิกวงโจนาสบราเธอร์ส วงป็อป-ร็อก ที่เขาก่อตั้งวงกับพี่ชายโจและเควิน เดิมทีพี่น้องโจนาส ได้พยายามผลักดันให้นิกออกผลงานในฐานะศิลปินเดี่ยว แต่ทางโปรดิวเซอร์ชอบในเสียงร้องประสานที่ 3 พี่น้องร้อง เขายังเป็นดาราในช่องดิสนีย์ ในซีรีส์ *JONAS* ในบทบาท นิก ลูคัส ร่วมกับพี่ชายของเขา นอกจากนั้นยังได้ก่อตั้งวงที่ชื่อ นิก โจนาสแอนด์เดอะแอดมินิสเตรชัน และยังออกผลงานแรกในปี ค.ศ. 2010 อีกด้วย

## ประวัติ
โจนาสเกิดเมื่อวันที่ 16 กันยายน ค.ศ. 1992 ที่ แดลลัส เป็นลูกชายคนกลางของนางเดนิส และ นายพอล เควิน โจนาส พ่อของเขาเป็นนักแต่งเพลง และนักดนตรี แม่ของเขาเป็นครูสอนภาษาอังกฤษ และนักร้อง นิกมีพี่ชาย 2 คนชื่อ เควิน และ โจ และน้องชาย 1 คนชื่อ แฟรงกี้ พี่ชายทั้ง 2 ของเขาเป็นักร้องและนักแสดงเช่นเดียวกันและน้องชายของเขาเป็นนักแสดงเด็ก

## อาชีพ
โจนาสเริ่มเล่นกีต้าร์เมื่อตอนอายุได้ 11 ปี พร้อมกับพี่ชายของเขา เขามีอาชีพนักแสดงเมื่อปี 2007 และร่วมแสดงพร้อมกับพี่ชายทั้ง 2 ของเขา เรื่องแรกมีชื่อเรื่องว่า Jonas Brothers และ Jonas Brothers : in LA ออกอากาศช่อง ดิสนีย์แชนแนล จนทำให้เขาประสบความสำเร็จมาก

## อ้างอิง

หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:นักแสดงเด็กชาวอเมริกัน
หมวดหมู่:นักร้องเด็กชาวอเมริกัน
หมวดหมู่:นักแสดงดิสนีย์
หมวดหมู่:ชาวอเมริกันเชื้อสายไอริช‎
หมวดหมู่:ชาวอเมริกันเชื้อสายอิตาลี
หมวดหมู่:อเมริกันอินเดียน
หมวดหมู่:ชาวอเมริกันเชื้อสายเยอรมัน
หมวดหมู่:บุคคลจากแดลลัส
รัชชานนท์ สุประกอบ

**รัชชานนท์ สุประกอบ** (16 กันยายน พ.ศ. 2532) ชื่อเล่น **กาย** ส่วนสูง 178 ซม. เป็นนักแสดงและนักร้องชาวไทย

## ประวัติ
รัชชานนท์เกิดเมื่อวันเสาร์ที่ 16 กันยายน พ.ศ. 2532 เป็นบุตรคนโตของ ดร. อภิชาติ สุประกอบ กับรัตติยา ไกรคุ้ม เคยย้ายไปศึกษาที่สหรัฐอเมริกาตอนอายุ 8 ปี จากนั้นกลับมาประเทศไทยตอนอายุ 14 ปี ศึกษาระดับมัธยมศึกษาที่โรงเรียนไอเอสบี (International School Bangkok) และระดับอุดมศึกษาที่วิทยาลัยนานาชาติ  มหาวิทยาลัยมหิดล (MUIC) ในสาขา International Relations and Global Affairs 

ผลงานด้านวงการบันเทิง มีผลงานแสดงละครเรื่องแรกคือ *[[บัวปริ่มน้ำ]]* มีผลงานโฆษณาอย่าง ซูกัส, โซนี่, เครื่องดื่มสปอนเซอร์, เอฟเวอร์เซ็นส์ โรลออน และยังแสดงภาพยนตร์เรื่อง *[[หอแต๋วแตก]]* และ *[[ตายโหง]]* นอกจากนั้นยังมีผลงานอัลบั้มเพลงชุด *GUY* ที่ออกกับสังกัดอาร์เอสต่อมามาอยู่ในสังกัดเอ็กแซ็กท์หลังหมดสัญญากับเอ็กแซ็กท์เป็นนักแสดงอิสระ

ด้านชีวิตส่วนตัวคบหากับแฟนสาวคือฮารุ ยามากูชิ คบหากันมา 4 ปี ทั้งสองได้จัดพิธีแต่งงานขึ้นในวันที่ 11 สิงหาคม 2556 ที่โรงแรม Renaissance Hotel

ปัจจุบันมีบุตรชายและบุตรสาวด้วยกัน 3 คน คือ
# ด.ช. คิริน สุประกอบ (ชื่อเล่น : คิริน) เกิดเมื่อวันที่ 
# ด.ญ. ไนร่า สุประกอบ (ชื่อเล่น : ไนร่า) เกิดเมื่อวันที่ 
# ด.ช. เอเดน สุประกอบ (ชื่อเล่น : เอเดน) เกิดเมื่อวันที่ 

## จุดยืนทางการเมือง
รัชชานนท์ และ ฮารุ ภรรยาของเขา สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 

## ผลงาน
### ละครโทรทัศน์

### ละครชุด

### ละครเวที

### ภาพยนตร์
* หอแต๋วแตก (2550)
* ตายโหง (2553) ตอน ขึ้นครู รับบทเป็น ถั่ว
* Sorry ซารังเฮโย เการักที่เกาหลี (2553)
*The X-Treme Riders ปล้นทะลุไมล์ (2566)

### ซิทคอม
* ระเบิดเที่ยงแถวตรง รับบท ปื้น (รับเชิญ)
* วงษ์คำเหลา เดอะซีรีส์ รับเชิญ
* ออฟฟิศพิชิตใจ รับบท ตาน้ำ คู่กับ ชีรณัฐ ยูสานนท์ (ช่องเวิร์คพอยท์)
* ตลก 6 ฉาก (รับเชิญ) (ช่องเวิร์คพอยท์)
* ระเบิดเถิดเทิงแดนเซอร์ทะลวงไส้ รับบท โบ๊ท (ช่องเวิร์คพอยท์)
* รักแท้แม่ไม่ปลื้ม รับบท เต้ (ช่องวัน 31)
* เสือ ชะนี เก้ง 2019 รับบท น็อต (รับเชิญ) (ช่องวัน 31)

### ผลงานเพลง
* *GUY* สังกัดอาร์เอส โปรโมชั่น (2552)
** เพลง กาลครั้งหนึ่งของเรา
** เพลง ทวนเข็มนาฬิกา
** เพลง กัลปาวสาน
** เพลง ความจริงเป็นสิ่งไม่ตาย

### พิธีกร

## อ้างอิง

## แหล่งข้อมูลอื่น
* กาย แต่ง ฮารุ 11 ส.ค. ลือแรง! ท้องก่อนแต่ง
* การ์ดแต่งงาน กาย ฮารุ ที่สุดแห่งความ โรแมนติก 

* 

หมวดหมู่:บุคคลที่เกิดในปี พ.ศ. 2532
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:นายแบบไทย
หมวดหมู่:พิธีกรชาวไทย
หมวดหมู่:บุคคลในวงการมวยไทย
หมวดหมู่:ศิลปินสังกัดอาร์เอส
หมวดหมู่:บุคคลจากคณะสังคมศาสตร์และมนุษยศาสตร์ มหาวิทยาลัยมหิดล
หมวดหมู่:ยูทูบเบอร์ชาวไทย
หมวดหมู่:สกุลสุประกอบ
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
ทูบา

thumb|F-tubas, ปีค.ศ. 1900 (ซ้าย) และ 2004 (ขวา)

**ทูบา** (; ; ) เป็นเครื่องดนตรีตระกูล แซ็กฮอร์น ทูบามีท่อลมขนาดใหญ่ และมีความยาวตั้งแต่ 9 ,12,14,16 และ 18 ฟุต แล้วแต่ขนาด มีช่วงเสียง โดยมากจะใช้ใน วงโยธวาทิต  จนถึง วงออเคสตรา และ แตรวง กว้าง 3 ออคเทฟ เศษ ๆ ท่อลมเป็นทรงกรวย เช่นเดียวกับ ฮอร์น ส่วนกลางลำตัวติดลูกสูบบังคับเสียง 3 อัน หรือ 4 อัน ส่วนตรงปลายท่อ บานเป็นลำโพงกำพวดเป็นโลหะรูปถ้วย เสียงของทูบาต่ำ ลึกนุ่มนวล ไม่แตกพร่า เสียงต่ำมากที่เรียกว่า "พีเดิล โทน" (pedal tones) นั้นมีคุณสมบัติเฉพาะตัวปกติแตรทูบาทำหน้าที่เป็นแนว เบส ให้แก่กลุ่ม เครื่องลมทองเหลือง

ทูบาทำมาจากทองเหลืองและเป็นเครื่องมือที่มีเสียงต่ำที่สุดในกลุ่มเครื่องลมทองเหลือง จึงทำหน้าที่เป็นเบสเพื่อให้แนวเบสมีเสียงแน่นขึ้น ผู้เล่นต้องใช้ลมมากเช่นเดียวกับฮอร์น ดังนั้น จึงควรมีช่วงให้หยุดพักหายใจบ้าง
## อ้างอิง

* Clifford Bevan, The Tuba Family, Scriveners, 1978.

หมวดหมู่:เครื่องดนตรีออร์เคสตรา
หมวดหมู่:เครื่องลมทองเหลือง
หมวดหมู่:ดนตรีของกองทัพเรือ
เครื่องสาย

**เครื่องสาย** () เป็นการจัดประเภทของเครื่องดนตรีสากล โดยเครื่องดนตรีสากลประเภทเครื่องสายนี้ หมายถึง เครื่องดนตรีที่ทำให้เกิดเสียงโดยการสั่นสะเทือนของสายลวด เชือก เอ็น หรือไนลอน และมีตัวกำทอดเสียง ทำหน้าที่ขยายเสียงให้ดังมากขึ้น คุณภาพของเสียงขึ้นอยู่กับรูปร่าง และวัตถุที่ใช้ทำ การสั่นสะเทือนของสายอาจทำได้โดยการสี หรือดีดโดยอาจกระทำโดยตรง หรือเพิ่มกลไกให้ยุ่งยากขึ้น เครื่องสายที่พบเห็นในปัจจุบัน นิยมใช้วิธีทำให้เกิดเสียงได้ 2 วิธี คือ วิธีสีและวิธีดีด
* **เครื่องสายประเภทใช้คันสี** เครื่องดนตรีกลุ่มนี้ ได้แก่ 
** ไวโอลิน () เครื่องดนตรีที่ใช้เล่นท่วงทำนอง  ประกอบด้วยสาย 4 สาย แต่ละสายเทียบเสียงห่างกันคู่ 5 เพอร์เฟค คือ เสียง G-D-A-E
** วิโอลา () มีรูปร่างเหมือนไวโอลินทุกประการ แต่มีขนาดใหญ่กว่าไวโอลิน ตั้งเสียงต่ำกว่าไวโอลินลงไปอีกคู่ 5 เพอร์เฟค คือ C-G-D-A มีเสียงทุ้มและนุ่มนวลกว่าไวโอลิน 
** เชลโล () มีรูปร่างเหมือนไวโอลินและวิโอลา แต่มีขนาดโตกว่ามาก ขณะเล่นต้องนั่งเก้าอี้ เอาเครื่องไว้ระหว่างขาทั้งสองข้าง เสียงต่ำกว่าวิโอลา 1 ช่วงคู่ 8 คือ C-G-D-A เสียงของเชลโลนุ่มนวล แสดงอารมณ์เศร้าสร้อย
** ดับเบิลเบส () เป็นเครื่องที่มีขนาดใหญ่ที่สุดในตระกูลไวโอลิน ผู้บรรเลงต้องยืนเล่น เสียงของดับเบิลเบส ต่ำสุดแสดงถึงความมีอำนาจ ความกลัว ความลึกลับ สายทั้งสี่ตั้งเสียงห่างกันเป็นคู่ 4 เพอร์เฟค คือ E-A-D-G
* **เครื่องสายประเภทเครื่องดีด** () เครื่องดนตรีกลุ่มนี้ ได้แก่ 
** ฮาร์ป () เป็นพิณโบราณขนาดใหญ่ มีประวัติเก่าแก่มาก มีสายขึงอยู่ทั้งหมด 47 สาย ช่วงเสียงกว้าง 6 Octaves ใช้บรรเลงในวงดนตรีประเภทออร์เคสตรา
** กีตาร์ () กีตาร์ประกอบด้วยสาย 6 สาย โดยตั้งระดับเสียงต่ำไปหาสูง ในแต่ละสายดังนี้ E, A, D, G, B ,E 
** ลูท () เป็นพิณชนิดหนึ่งที่เป็นต้นกำเนิดของเครื่องสายประเภทดีด มีรูปทรงเหมือนผลส้มผ่าซีก มีสะพานวางนิ้วที่มีช่องปรากฏอยู่ เช่นเดียวกับกีตาร์ แบนโจ แมนโดลิน ฯลฯ ชาวอาหรับโบราณนิยมกันมากแต่ปัจจุบันนี้ไม่ได้รับความนิยม 
** แมนโดลิน () เป็นเครื่องดนตรีตระกูลลูท มีสาย 4 คู่ (8 สาย) หรือ 6 คู่ (12 สาย) ตั้งเสียงเท่ากันเป็นคู่ มีลูกบิดคล้ายกีตาร์ใช้ในการตั้งเสียง และมีนม (Feat) รองรับสาย เวลาเล่นจะใช้นิ้วมือซ้ายจับตัวแมนโดลินและใช้มือขวาดีด ลักษณะการดีดคล้ายการดีดกีตาร์โดยใช้ปิ๊ค (Pick) เสียงที่เกิดจากแมนโดลินมีความไพเราะเป็นเสียงที่มีคุณภาพ เร้าอารมณ์ได้ดีโดยเฉพาะอารมณ์ โศกเศร้าเกี่ยวกับความรัก แมนโดลินมีถิ่นกำเนิดที่ประเทศอิตาลี เป็นเครื่องดนตรีที่ชาวอิตาเลียนนิยมกันแพร่หลาย
** แบนโจ () เป็นเครื่องดนตรีในตระกูลลูท จุดเริ่มต้นที่มีผู้นำมาเล่นอยู่ในแถบแอฟริกาตะวันตก (Western Africa) เป็นเครื่องดนตรีพื้นบ้านของคนผิวดำ ต่อมาจึงเป็นที่แพร่หลายในหมู่อเมริกันผิวดำ วิธีการเล่นคล้ายกับกีตาร์


หมวดหมู่:เครื่องดนตรี
หมวดหมู่:เครื่องดนตรีตะวันตก
เครื่องเป่าทองเหลือง

[thumb|right|220px|รูปภาพ [ทรัมเป็ต, ปิคโคโล ทรัมเป็ต และ ฟลูเกิลฮอร์น ]] 

**เครื่องเป่าลมทองเหลือง** () เป็นการจัดประเภทของเครื่องดนตรีสากล โดยเครื่องดนตรีประเภทเครื่องลมทองเหลืองจะมีส่วนประกอบที่สำคัญคือ ท่อลมทำด้วยโลหะขนาดต่าง ๆ กันการเกิดเสียงเกิดจากการเป่าลมให้เกิดการสั่นสะเทือนที่ริมฝีปากของผู้เล่น ผ่านเข้าไปในกำพวด (Mouth Piece) การเป่าเครื่องลมทองเหลืองจึงขึ้นอยู่กับริมฝีปากเป็นสำคัญ

## เครื่องดนตรีประเภทเครื่องเป่าทองเหลืองที่ยังใช้ถึงปัจจุบัน
# เฟรนช์ฮอร์น () ปัจจุบันเรียกว่า “ฮอร์น” ต้นกำเนิดของฮอร์นคือเขาสัตว์ เฟรนช์ฮอร์น เป็นแตรที่มีช่วงเสียงกว้างถึง 3 ออคเทฟครึ่ง มีท่อยาวประมาณ 20-25 ฟุต แต่นำมาขดเป็นวงโค้งไปมา เพื่อให้สะดวกแก่ผู้เป่าจนเหลือความยาวจากปากเป่าถึงปากลำโพงเพียง 20 นิ้ว เสียงของเฟรนซ์ฮอร์น มีความสดใส สง่า จัดได้ว่าเป็นพระเอกในบรรดาเครื่องลมทองเหลือง
# ทรอมโบน () เครื่องลมทองเหลืองมีคันชักโค้งเป็นรูปตัวยู (U-shape) สำหรับเปลี่ยนความยาวของท่อลม ตำแหน่งของการเลื่อนคันชักจะมีอยู่ทั้งหมด 7 ตำแหน่ง ให้ระดับเสียงดนตรีต่างกันออกไป ทรอมโบนมีเสียงทุ้ม ห้าว ไม่สดใส เหมือนทรัมเป็ต 
# ทรัมเบ็ต () ในสมัยโบราณยุโรปถือว่าทรัมเป็ตเป็นเครื่องดนตรีของชนชั้นสูง ประชาชนสามัญไม่มีสิทธิ์เป็นเจ้าของ กำพวดของทรัมเป็ตเป็นกำพวดรูปถ้วยหรือระฆัง ทำให้ออกเสียงได้ดีทั้งเสียงต่ำและเสียงสูง เป็นท่อโลหะ ปลายบานคล้ายรูปถ้วย ท่อลม ทรัมเป็ตกลวงยาวเท่ากันปลายจะบานออกเป็นลำโพง ทรัมเป็ตมีลูกสูบ 3 สูบ สำหรับใช้เปลี่ยนความยาวของท่อลม
# คอร์เนต () คอร์เนตคือเครื่องเป่าทองเหลืองที่มีลักษณะคล้ายกับทรัมเป็ต แต่ลำตัวสั้นกว่า ถูกนำมาใช้ในวงออร์เคสตร้าครั้งแรกประมาณ ค.ศ. 1829 ในการแสดงโอเปร่าของ Rossini เรื่อง William Tell ในปัจจุบันคอร์เน็ตเป็นเครื่องดนตรีสำคัญสำหรับวงโยธวาทิตและแตรวง
# ฟลูเกิลฮอร์น () มี 3 ลูกสูบ ท่อลมกลวงเป็นรูปกรวยปลายบานเป็นลำโพงรูปร่างค่อนข้างจะใหญ่กว่าคอร์เน็ต ลักษณะของเสียงจะคล้ายกับฮอร์น แต่มีความห้าวมากกว่าฮอร์น 
# ยูโฟเนียม () ยูโฟเนียมมาจากภาษา กรีกหมายถึง “เสียงดี” เสียงของยูโฟเนียมจะนุ่มนวล ทุ้มลึก และมีความหนักแน่นมาก สามารถเล่นในระดับเสียงต่ำได้ดีบางครั้งนำไปใช้บรรเลงในวงออร์เคสตราแทนทูบา
# ทูบา () เป็นเครื่องดนตรีตระกูลแซกฮอร์น พัฒนาการมาจากการเป่าเขาสัตว์และการเป่าสังข์ เสียงของทูบาต่ำลึกนุ่มนวล ไม่แตกพร่า เสียงต่ำมากที่เรียกว่า “เพดัลโทน” (Pedal tones) นั้นมีคุณสมบัติเฉพาะตัว ปกติทูบาทำหน้าที่เป็นแนวเบส ให้แก่กลุ่มเครื่องลมทองเหลือง
# ซูซาโฟน () เป็นเครื่องดนตรีที่ จอห์น ฟิลิป ซูซา (Johe Philip Sousa,1854-1932)ประดิษฐ์ขึ้นเพื่อใช้แทนทูบา เพื่อให้ง่ายแก่การเดินสนาม สุ้มเสียงของซูซาโฟน มีเสียงแบบเดียวกับทูบา ฉะนั้นจึงใช้แทนกันได้ แต่มีลักษณะพันรอบตัว และมีน้ำหนักมากกว่าทูบา
# เมลโลโฟน ()  มีลักษณะคล้ายกับคอร์เนท แต่จะใหญ่กว่าและมีลำโพงที่กว้าง เหมาะที่จะเล่นในวงโยธวาทิตและมีเสียงกึ่งแหลมกึ่งทุ้ม

หมวดหมู่:เครื่องลมทองเหลือง
หมวดหมู่:เครื่องดนตรี
หมวดหมู่:วัตถุโลหะ
เซ็งเป็ด (ภาพยนตร์)

**เซ็งเป็ด** เป็นภาพยนตร์ไทย สร้างโดยไชน์เอนเตอร์เทนเมนต์ กำกับโดยสราวุธ อินทรพรหม นำแสดงโดย ณัฐพล นิลภูมิ, อธิวัฒน์ ลำกูล, อินทิรา เกตุวรสุนทร, ทวีวัฒน์ วันทา, อนุรักษ์ ยิ่งนคร ออกฉายเมื่อวันที่ 29 ตุลาคม พ.ศ. 2552 เฉพาะโรงภาพยนตร์ลิโด้

เนื้อเรื่องของภาพยนตร์มาจากไดอารี่บนเว็บไซต์พันทิป ที่มีผู้อ่านนับแสนคน และคำพูดติดปากคำว่า "เซ็งเป็ด" ก็มาจากเรื่องนี้ หลังจากที่โด่งดังบนเว็บไซต์จึงมีการตีพิมพ์เป็นพ็อกเก๊ตบุ๊ค แล้วจึงสู่รูปแบบภาพยนตร์  ภาพยนตร์ทำรายได้ 0.25 ล้านบาท

## อ้างอิง

## แหล่งข้อมูลอื่น
* http://www.sengpedthemovie.com 
* http://www.facebook.com/sengpedmovie
* 

หมวดหมู่:ภาพยนตร์ไทยที่ออกฉายในปี พ.ศ. 2552
หมวดหมู่:ภาพยนตร์ภาษาไทย
จรุงจิตต์ ทีขะระ

ท่านผู้หญิง **จรุงจิตต์ ทีขะระ** เป็นอดีตนางสนองพระโอษฐ์ และอดีตราชเลขานุการในพระองค์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เลขาธิการมูลนิธิส่งเสริมศิลปาชีพ ในสมเด็จพระบรมราชชนนีพันปีหลวง เป็นกรรมการในคณะกรรมการอำนวยการจัดงานอุ่นไอรัก คลายความหนาว รองประธานกรรมการในคณะกรรมการฝ่ายดำเนินงานและประสานงาน โครงการจิตอาสาพระราชทาน ๙๐๔ วปร. ประธานคณะกรรมการจัดการแสดงโขนมูลนิธิส่งเสริมศิลปาชีพฯ

## ประวัติ
**จรุงจิตต์ ทีขะระ** มีสกุลเดิมว่า **จรุงจิตต์ อุรัสยะนันทน์** เกิดเมื่อวันที่ 2 มิถุนายน พ.ศ. 2488 เป็นบุตรีของนายจาด อุรัสยะนันทน์ และ ท่านผู้หญิงเจือทอง อุรัสยะนันทน์ บิดาของท่านผู้หญิงเคยดำรงตำแหน่งเป็นประธานมูลนิธิราชประชานุเคราะห์ และรองปลัดกระทรวงมหาดไทย ท่านผู้หญิงจรุงจิตต์สมรสกับ พลอากาศเอก รังสรรค์ ทีขะระ อดีตรองเสนาธิการทหาร กองบัญชาการทหารสูงสุด มีบุตรีหนึ่งคนคือ นางปิยวรา ทีขะระ เนตรน้อย ปัจจุบันถวายงานในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เป็นหัวหน้าคณะทำงานพิพิธภัณฑ์ผ้า ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง หอรัษฎากรพิพัฒน์ ในพระบรมมหาราชวัง

ท่านผู้หญิงจรุงจิตต์ ทีขะระ ได้เคยเป็นผู้ช่วยท่านผู้หญิงสุประภาดา เกษมสันต์ อดีตราชเลขานุการในพระองค์สมเด็จพระบรมราชชนนีพันปีหลวง ในการเดินทางสำรวจผ้าไหมมัดหมี่ในภาคอีสานจนเกิดเป็นมูลนิธิส่งเสริมศิลปาชีพฯ

## เครื่องราชอิสริยาภรณ์
ท่านผู้หญิงจรุงจิตต์ ทีขะระ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### เครื่องราชอิสริยาภรณ์ไทย

### ต่างประเทศ
*  :
** พ.ศ. 2530 – 80px เครื่องราชอิสริยาภรณ์อิซเบลลาชาวคาทอลิก ชั้นที่ 3
*  :
** พ.ศ. 2546 – 80px เครื่องราชอิสริยาภรณ์ดาวขั้วโลก ชั้นที่ 2
*  :
** พ.ศ. 2547 – 80x80px เครื่องราชอิสริยาภรณ์ออเรนจ์-นัสเซา ชั้นที่ 2

## อ้างอิง

หมวดหมู่:ท่านผู้หญิง
หมวดหมู่:ข้าราชการในพระองค์ชาวไทย
หมวดหมู่:บุคคลจากคณะโบราณคดี มหาวิทยาลัยศิลปากร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ผู้ได้รับเหรียญรัตนาภรณ์ ว.ป.ร.3 (ร.10)
หมวดหมู่:ผู้ได้รับเหรียญราชรุจิ ร.จ.ท.9
นอร์ท พอยต์ 1

**นอร์ท พอยต์ 1** () เป็นอาคารที่พักอาศัยในประเทศไทย ตั้งอยู่ห่างประมาณ 80 เมตร ห่างจากชายหาดวงศ์อมาตย์ พัทยา ชลบุรี ประเทศไทย ปัจจุบันมีความสูงเป็นอันดับที่ 2 ของอาคารตึกระฟ้าในพัทยา รองจากอาคาร ริเฟล็คชั่น จอมเทียน บีช โอเชียนฟร้อนท์ ทาวเวอร์ 

โดยนอร์ท พอยต์ 1 เป็นโครงการในสองโครงการของนอร์ท พอยต์ ซึ่งในโครงการนี้มีด้วยกันทั้งหมดสองตึก คือ นอร์ท พอยต์ 1 หรือ นอร์ท พอยต์ ตึก A อยู่ทางทิศใต้กับ นอร์ท พอยต์ 2 หรือ นอร์ท พอยต์ ตึก B อยู่ทางทิศเหนือ มีความสูงถึง 46 ชั้น หรือ 189 เมตร

หมวดหมู่:ตึกระฟ้าในประเทศไทย
หมวดหมู่:ตึกระฟ้าในจังหวัดชลบุรี
กองทุนบริหารความเสี่ยง

**กองทุนบริหารความเสี่ยง** หรือ **กองทุนรวมเพื่อความเสี่ยง** หรือ **เฮดจ์ฟันด์** () เป็นกองทุนที่รวบรวมเงินจากผู้ลงทุนที่ไม่เปิดเผย ซึ่งพร้อมที่ให้นำไปบริหาร โดยยอมรับข้อเท็จจริงที่ว่า การลงทุนซึ่งทำกำไรได้สูงสุดในระยะเวลาน้อยที่สุดมักจะมีความเสี่ยงสูงเสมอ ส่วนใหญ่ใช้กลยุทธ์ใหม่ๆ ในการบริหารจัดการโดยไม่ได้จำกัดการลงทุนเพียงในทรัพย์สินกลุ่มใดกลุ่มหนึ่ง เช่น หุ้น หรือพันธบัตร แต่จะผสมผสานการลงทุนในสินทรัพย์หลายๆ อย่าง โดยเป้าหมายหลักของเฮดจ์ฟันด์คือการบริหารการลงทุนเพื่อให้สามารถสร้างกำไรได้ไม่ว่าจะอยู่ในตลาด Bullish หรือ Bearish ซึ่งกลยุทธ์ในการลงทุนก็จำเป็นต้องปรับตามความผันผวนของตลาด

ในปี พ.ศ. 2492 อัลเฟรด วินสโลว์ โจนส์ ได้ก่อตั้งกองทุนเฮดจ์ฟันด์ขึ้น โดยตั้งใจที่จะป้องกันความเสี่ยงจากตลาดบางส่วน ด้วยการขายหุ้นกลุ่มหนึ่งที่ยืมมา และซื้อหุ้นอีกกลุ่มหนึ่ง (หรือเรียกว่า long-short) และต่อมาในปัจจุบันกองทุนประเภทนี้ขยายขอบเขตการลงทุนไปกว้างขวางมากขึ้นกว่าเดิมมาก เฮดจ์ฟันด์ จึงหมายถึงกองทุนใดๆ ที่ไม่ได้จดทะเบียนกับหน่วยงานที่ดูแลกำกับ ซึ่งเทียบเท่ากับสำนักงานกำกับหลักทรัพย์และตลาดหลักทรัพย์ (ก.ล.ต.) ของไทย

เฮดจ์ฟันด์ไม่จำเป็นต้องขึ้นทะเบียน ถ้านักลงทุนแต่ละรายที่มีมูลค่าสุทธิของการลงทุนอย่างน้อย 1 ล้านดอลลาร์ หรือมีรายได้เฉลี่ยต่อปีในครัวเรือนมากกว่า 300,000 ดอลลาร์ขึ้นไป ต่อเนื่องกันเป็นเวลา 2 ปี

## ยุทธศาสตร์
### เศรษฐกิจมหภาคโลก
ฮิจ-ฟันด์ที่ใช้ยุทธศาสตร์การลงทุนแบบมาโครโลกเอาชนะตำแหน่งที่สำคัญในตลาดหุ้น, หุ้นเงินทุนหรือตลาดสกุลเงินในรอบของเหตุการณ์เศรษฐกิจมหภาคโลกเพื่อสร้างผลตอบแทนที่ปรับความเสี่ยง ผู้จัดการของฟันด์แบบมาโครโลกใช้การวิเคราะห์เศรษฐกิจมหภาค ("ภาพรวม") ที่จะตรวจสอบโอกาสการลงทุนที่คาดว่าจะสร้างกำไรจากการเปลี่ยนแปลงราคาที่คาดการณ์ไว้

### ทิศทาง
ยุทธศาสตร์การลงทุนแบบทิศทางใช้การขยับของตลาด, แนวโน้มหรือการไม่สอดคล้องในการเลือกหุ้นใหม่ลงท่านต่างๆ สามารถใช้แบบจำลองคอมพิวเตอร์หรือผู้จัดการกองทุนจะเป็นผู้ตัดสินใจและเบิกบานการลงทุน ประเภทยุทธศาสตร์นี้มีแนวโน้มต้องเผชิญกับการแกว่งไหวของตลาดโดยรวมมากกว่ายุทธศาสตร์ที่ยุทธศาสตร์นโยบายตลาด

### การจัดการกับเหตุการณ์
ยุทธศาสตร์ที่อาศัยเหตุการณ์มีความสัมพันธ์กับสถานการณ์ที่ความเสี่ยงและความเป็นไปได้สำหรับการลงทุนขึ้นอยู่กับเหตุการณ์. ยุทธศาสตร์การลงทุนที่ขึ้นอยู่กับเหตุการณ์ค้นหาโอกาสการลงทุนในเหตุการณ์การทำธุรกรรมภายในองค์กร เช่น การรวมกลุ่ม, การซื้อขาย, การลดลง, การนิติบัตรและการขายทรัพย์สิน ผู้จัดการที่ใช้ยุทธศาสตร์นี้ทำกำไรจากการไม่สอดคล้องกับการประเมินราคาในตลาดก่อนหรือหลังเหตุการณ์และลงทุนตามการขยับของหนังสือราคาหรือหนังสือราคาที่เกี่ยวข้อง นักลงทุนระดับสถาบันขนาดใหญ่ เช่น ฮิจ-ฟันด์, มีโอกาสจะปฏิบัติตามยุทธศาสตร์การลงทุนที่อาศัยเหตุการณ์มากกว่านักลงทุนในหุ้นแบบดั้งเดิม เนื่องจากพวกเขารู้จักและมีทรัพยากรที่จะวิเคราะห์เหตุการณ์ทางธุรกิจเพื่อตรวจสอบโอกาสการลงทุน

## อ้างอิง

หมวดหมู่:การลงทุน
จีทูจี

**จีทูจี** () กลุ่มศิลปินเกิร์ลกรุ๊ป แนวเพลงป๊อปแดนซ์ สังกัดทรูแฟนเทเชีย เป็นการรวมตัวเฉพาะกิจของศิลปินหญิงจากรายการ ทรู อะคาเดมี แฟนเทเชีย

## ประวัติ
180px|thumb|left|ภาพลักษณ์เดิมของศิลปิน "จีทูจี" ในโปรเจกต์อัลบั้มเพลงลูกทุ่งคัฟเวอร์ ''7 สาวสะบัดโชว์''
กลุ่มศิลปิน **"จีทูจี"** () ย่อมาจาก "Girlz to Go" มีความหมายว่า "กลุ่มสาวเพื่อนซี้ที่ไปกับคุณได้ทุกที่ทุกเวลา" เป็นโปรเจกต์ต่อเนื่องมาจาก อัลบั้มเพลงลูกทุ่งคัฟเวอร์ อัลบั้ม *"7 สาวสะบัดโชว์"* ซึ่งออกจำหน่ายในปี พ.ศ. 2550 โดยได้มีการปรับเปลี่ยนภาพลักษณ์ของศิลปินจากโปรเจกต์เดิม ให้ทันสมัยมากยิ่งขึ้น อีกทั้งแนวเพลงก็ได้เปลี่ยนไปอิงกระแสความนิยมในปัจจุบัน เป็นศิลปินเกิร์ลกรุ๊ป แนวเพลงป๊อปแดนซ์ ภายใด้การดำเนินงานของ คุณ "สุทธิพงษ์ วัฒนจัง" หรือ ชมพู ฟรุตตี้ โดยได้มีการปล่อยซิงเกิลเพลงออกมา 4 เพลง ได้แก่ เพลง "คนขี้เหงากับสาวข้างบ้าน", "เธอมีอะไรกับเขารึเปล่า", "ใครก็ไม่รัก" และ "ขอบคุณที่รับฟัง"

## สมาชิก
เดิมกลุ่มศิลปิน **"จีทูจี"** มีสมาชิกทั้งหมด 7 คน ดังนี้
* เปรี้ยว AF2 - อนุสรา วันทองทักษ์ 
* ลูกตาล AF2 - รุจนา อุทัยวรรณ์ 
* มิ้น AF3 - มิณฑิตา วัฒนกุล 
* ซาร่า AF3 - นลินธารา โฮเลอร์
* แอ๊ปเปิ้ล AF3 - อรพรรณ บางประภากร
* เชอร์รี่ AF3 - พรรณสิริ บางประภากร
* บรูน่า AF3 - โชติกา เบนเนลลี่

หลังจากนั้น ในการทำงานซิงเกิลที่ 3 เพลง "ใครก็ไม่รัก" ได้มีการเพิ่มศิลปินจาก ทรู อะคาเดมี่ แฟนเทเชีย ซีซั่นที่ 4 อีก 2 คน ได้แก่
* ปอง AF4 - สิริเนตร ทำประโยชน์
* แคท AF4 - หทัยฉัตรท์ สิริยศภิญโญ

## ซิงเกิลเพลง
* **พ.ศ. 2552**  :  เพลง "คนขี้เหงากับสาวข้างบ้าน"
* **พ.ศ. 2552**  :  เพลง "เธอมีอะไรกับเขารึเปล่า"
* **พ.ศ. 2552**  :  เพลง "ใครก็ไม่รัก"
* **พ.ศ. 2553**  :  เพลง "ขอบคุณที่รับฟัง"

## อัลบั้ม
* **พ.ศ. 2550**  : อัลบั้มลูกทุ่ง "7 สาวสะบัดโชว์"
* **พ.ศ. 2553**  : อัลบั้มรวมฮิต *"เอเอฟ ฮิตส์ ซิงเกิลส์ 2009"* (เพลง "คนขี้เหงากับสาวข้างบ้าน")

## อ้างอิง

หมวดหมู่:ศิลปินสังกัดทรูแฟนเทเชีย
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:เกิร์ลกรุปไทย
ไมเนอร์ คอร์ปอเรชั่น

**บริษัท ไมเนอร์ คอร์ปอเรชั่น จำกัด (มหาชน)** เป็นบริษัทมหาชนมีรูปแบบการดำเนินธุรกิจเป็นการลงทุนในกิจการของบริษัทในกลุ่ม (Holding Company) โดยมีกิจการหลักคือ ธุรกิจร้านอาหารและโรงแรม โดยร้านอาหารที่รู้จักกันดี คือ เดอะ พิซซ่า คอมปะนี สเวนเซ่นส์ ซิซซ์เลอร์ แดรี่ควีน เบอร์เกอร์คิง ส่วนโรงแรมอีก 27 โรงแรม ภายใต้เครื่องหมายการค้า อนันตรา แมริออทส์ โฟร์ซีซั่นส์ เอเลวาน่า และธุรกิจจัดจำหน่ายสินค้าแฟชั่นจากต่างประเทศในประเทศไทย  ได้แก่ เอสปรี เรดเอิร์ธ บอสสินี่ ทิมเบอร์

## ประวัติ
นายวิลเลียม เอ็ลล์วู๊ด ไฮเน็ค ประธานกรรมการคนปัจจุบัน ก่อตั้งไมเนอร์ โฮลดิ้งส์ ปี พ.ศ. 2510 โดยประกอบธุรกิจนำเข้าอาหารประเภทเนื้อสัตว์และอาหารสำเร็จรูป จนกระทั่งปี 2526 ได้เปลี่ยนรูปแบบการดำเนินธุรกิจ  พ.ศ. 2543 ได้สร้าง เดอะ พิซซ่า คอมปะนี โดยใช้ประสบการณ์จากการบริหาร พิซซ่า ฮัท ในประเทศไทย

ปัจจุบัน นาย เอ็มมานูเอล จู๊ด ดิลิปรัจ ราชากาเรีย เป็น ประธานเจ้าหน้าที่บริหาร

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
ฮอนด้า เอชเอ-420

**ฮอนด้า HA-420** หรือเป็นที่รู้จักในนาม **ฮอนด้าเจ็ต** () คือเครื่องบินลำแรกที่พัฒนาและผลิตโดยบริษัทอากาศยานฮอนด้า (Honda Aircraft Company) เพื่อจำหน่ายให้แก่ตลาดอุตสาหกรรมการบินทั่วไป .

## การพัฒนา

ฮอนด้าเริ่มวิจัยและพัฒนาเครื่องบินธุรกิจเมื่อปี ค.ศ. 1980, โดยใช้เครื่องยนต์จากผู้ผลิตรายอื่น. โดยสร้างตัวต้นแบบ Honda MH02, เพื่อทดลองและพัฒนาใน ห้องทดลองและวิจัยการบิน ของมหาวิทยาลัย แรสเพท รัฐมิสซิปซิปปี้ เมื่อปี 1980 - 1990 

ฮอนด้าเจ็ทเริ่มต้นทดสอบการบินเมื่อ เดือนตุลาคม 2003 และเผยโฉมต่อสาธารณชนในงาน EAA AirVenture air show ที่จัดขึ้นที่ Oshkosh, Wisconsin, ในเดือนกรกฎาคม ปี 2005. และในวันที่ 25 กรกฎาคม 2006, ฮอนด้าได้กลับมาที่ Oshkosh เพื่อแจ้งให้สาธารณชนทราบว่าฮอนด้าจะเปิดการจำหน่ายฮอนด้าเจ็ท อย่างเป็นอย่างการ โดยจะสามารถการสั่งซื้อจากลูกค้าได้ในช่วงฤดูใบไม้ผลิปี 2006 และคาดว่าจะเริ่มส่งมอบให้ลูกค้าได้ภายในปี 2011 โดยคาดว่าราคาโดยประมาณอยู่ที่ $3.65 ล้านดอลลาร์สหรัฐ โดยบริษัทฮอนด้าคาดการณ์ว่าจะสามารถผลิตเครื่องบินได้ 70 ลำต่อปี

ในเดือนสิงหาคม ปี 2006 ฮอนด้า และ Piper Aircraft ประกาศจับมือเป็นพันธมิตรเพื่อทำตลาดฮอนด้าเจ็ท.

## การออกแบบ

ฮอนด้าออกแบบและพัฒนาโดยออกแบบให้เครื่องยนต์ติดตั้งบนปีกของเครื่องบิน เพื่อเพิ่มพื้นที่ใช้ประโยชน์มากขึ้นและลดแรงเสียดทานเมื่อใช้ความเร็วสูง และใช้วัสดุที่มีน้ำหนักเบา composite material ขณะที่ปีกของเครื่องบินผลิตด้วยวัสดุแบบชิ้นเดียว aluminum การผลิตด้วยวัสดุชิ้นเดียวจะให้ให้พื้นผิวเรียบกว่าปีกแบบทั่วไป ฮอนด้าเคลมว่าใช้วัสดุที่มีนำหนักเบากว่าเครื่องบินอื่น หลักในการออกแบบแอโรไดนามิคช่วยทำให้เครื่องบินประหยัดเชื่อเพลิงขึ้น 30-35% จากเครื่องบินขนาดเล็กทั่วไป

ฮอนด้าเริ่มพัฒนาเครื่องยนต์เทอร์โบแฟน ขนาดเล็ก รุ่น HF118 ในปี 1999 และพัฒนาต่อยอดมาจนเป็น HF120 โดยพัฒนาร่วมกับบริษัท GE Aviation ภายใต้ชื่อบริษัทหุ้นส่วน GE Honda , and was test-flown on a Cessna Citation and on a modified Boeing 727-100. The engine features a single fan, a two-stage compressor and a two-stage turbine. Further design testing on wing shape and design were done on a T-33 Shooting Star, modified by AVTEL Services, Inc, and flight tested at the Mojave Airport.

The aircraft is equipped with a Garmin G1000 glass cockpit system (i.e. most of the cockpit readouts are presented on flat-panel displays).

## การผลิต

The aircraft will be made at Piedmont Triad International Airport, Greensboro, North Carolina, USA. The plant for making the aircraft will be built by the end of 2011.

Honda expects to sell 70 planes per year.

## Specifications (HA-420 HondaJet)

## See also

## อ้างอิง

## External links

* Official HondaJet Website
* HondaJet website
* GE Honda Aero Engines
* Airliners.net: The Honda HA-420 HondaJet
* Behind the Curtain - AOPA Online
* Mississippi State University Raspet Flight Research Laboratory 
* GKN Aerospace to produce fuselage for HondaJet 

หมวดหมู่:เครื่องบินฮอนด้า
หมวดหมู่:เครื่องบิน
หมวดหมู่:อากาศยานไอพ่นสองเครื่องยนต์
หมวดหมู่:United States business aircraft 2000-2009
หมวดหมู่:Very light jets
เอ็ดเวิร์ด กิบบอน

**เอ็ดเวิร์ด กิบบอน** () (27 มกราคม ค.ศ. 1737 - (16 มกราคม ค.ศ. 1794) เอ็ดเวิร์ด กิบบอนเป็นนักประวัติศาสตร์และสมาชิกของรัฐสภาชาวอังกฤษ ผลงานชิ้นสำคัญที่สุดของของเอ็ดเวิร์ด กิบบอนคือ “*[[The History of the Decline and Fall of the Roman Empire|ประวัติศาสตร์การเสื่อมและล่มสลายของจักรวรรดิโรมัน]]*” (The History of the Decline and Fall of the Roman Empire) ที่มีด้วยกันหกเล่มที่เขียนระหว่างปี ค.ศ. 1776 ถึงปี ค.ศ. 1788 หนังสือ “*การล่มสลายของจักรวรรดิโรมัน*” มีชื่อเสียงเป็นที่รู้จักกันดีเพราะคุณภาพและสำนวนการเขียน นอกจากนั้นก็เป็นหนังสือที่ใช้หนังสืออ้างอิงจากต้นฉบับ และการวิจารณ์สถาบันศาสนาอย่างออกหน้าแต่ข้อหลังนี้ก็ยังไม่เป็นที่ตกลงกันในหมู่นักวิชาการ

## อ้างอิง

หมวดหมู่:บุคคลที่เกิดในปี พ.ศ. 2280
หมวดหมู่:นักประวัติศาสตร์ชาวอังกฤษ
หมวดหมู่:บุคคลในคริสต์ศตวรรษที่ 18
หมวดหมู่:บุคคลจากลอนดอนโบโรวอนส์เวิร์ท
การล่าสัตว์ในป่า (อูเชลโล)

**การล่าสัตว์ในป่า** หรือ **การล่าสัตว์ยามค่ำ** หรือเรียกกันสั้นๆ ว่า **การล่าสัตว์** () เป็นภาพเขียนสีน้ำมันที่เขียนโดยเพาโล อูเชลโลจิตรกรคนสำคัญชาวอิตาลีของยุคฟื้นฟูศิลปวิทยาของอิตาลี ที่ปัจจุบันตั้งแสดงอยู่ที่พิพิธภัณฑ์แอชโมเลียน, ออกซฟอร์ดในสหราชอาณาจักร

ภาพ “การล่าสัตว์ในป่า” ที่เขียนโดยเพาโล อูเชลโลราวปี ค.ศ. 1470 เป็นภาพแรกๆ ที่เริ่มการใช้การเขียนแบบทัศนมิติของ|ยุคฟื้นฟูศิลปวิทยาได้อย่างมีประสิทธิภาพ ที่เนื้อหาเป็นภาพของผู้ล่าสัตว์, ม้า, สุนัข และ กวาง ที่ค่อยกลืนหายเข้าไปในความมืดของป่าที่ไกลออกไป ภาพนี้เป็นภาพสุดท้ายเท่าที่ทราบที่เขียนโดยอูเชลโลก่อนที่จะมาเสียชีวิตในปี ค.ศ. 1475

## แหล่งข้อมูลอื่น
* Entry in the Web Gallery of Art
* Painting and poem 
* Photograph

## อ้างอิง

## ดูเพิ่ม
* เพาโล อูเชลโล
* จิตรกรรมยุคฟื้นฟูศิลปวิทยาอิตาลี

หมวดหมู่:จิตรกรรมในคริสต์ทศวรรษ 1470
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมภูมิทัศน์
หมวดหมู่:งานสะสมของพิพิธภัณฑ์แอชโมเลียน
ถั่วเน่า

thumb|ถั่วเน่าแข็บ
**ถั่วเน่า** เป็นเครื่องปรุงสำคัญในอาหารไทยภาคเหนือ ทำจากถั่วเหลือง ใช้แทนกะปิได้ ใกล้เคียงกับนัตโต (natto) ซึ่งเป็นอาหารพื้นเมืองของประเทศญี่ปุ่น  ส่วนอาหารพื้นเมืองของประเทศอื่นที่มีลักษณะคล้ายถั่วเน่า คือ คีเนมา (kenema) ซึ่งเป็นอาหารพื้นเมืองของชาวเนปาล และอินเดีย และ ชังกุกจัง (chungkookjang) เครื่องปรุงรสของประเทศเกาหลี

ถั่วเน่าในภาคเหนือมักนิยมรับประทานกันโดยทั่วไปในคนทุกกลุ่ม โดยเฉพาะชาวไทยวน หรือคนเมือง ไทลื้อ ไทเขิน และไทใหญ่ โดยเฉพาะชาวไทใหญ่ ที่มีถั่วเน่าหลากหลายรูปแบบมาก ทั้งแบบเปียก แบบแห้ง และแบบเมล็ดที่เรียกว่าถั่วเน่าซา ส่วนชาวไทยวน หรือคนเมือง ในอำเภอแม่แจ่ม จังหวัดเชียงใหม่ นิยมถั่วเน่าแบบเปียกที่เรียกว่าถั่วเน่าเมอะมากกว่าถั่วเน่าแบบแห้งที่เรียกว่าถั่วเน่าแข็บ 
 
จุลินทรีย์ที่เกี่ยวข้องและมีบทบาทสำคัญในการหมักถั่วเน่าคือแบคทีเรียในกลุ่มบาซิลลัส (*[[Bacillus]]* sp.)ที่มากับวัตถุดิบหรือจากสิ่งแวดล้อม แบคทีเรียนี้มีรูปร่างเป็นท่อนเห็นต่อกันเป็นสาย เป็นอาหารหมักที่ไม่เติมเกลือระหว่างหมัก เป็นแหล่งของอาหารที่มีคุณค่าทางโภชนาการสูงแต่ราคาถูก แต่ถั่วยังมีปัญหาขาดวิตามินบี 12 ซึ่งจะทำให้เกิดปัญหาโรคโลหิตจางและโรคเกี่ยวกับระบบประสาท

## รูปแบบ
ถั่วเน่าที่นิยมบริโภคกันมี 2 แบบคือ
* **ถั่วเน่าเมอะ** เป็นถั่วเน่าแบบเปียก เริ่มจาก แช่เมล็ดถั่วเหลืองค้างคืน จากนั้นต้มในน้ำเดือดจนถั่วนิ่มจนบีบแล้วเละคามือ จากนั้นนำไปหมักในกระบุงหรือตะกร้า ปิดด้วยใบตอง หมักให้แห้งและร้อน ใช้เวลา 2-3 วัน จะมีจุลินทรีย์ขึ้น ทำให้กลิ่นและรสเปลี่ยนไป ระยะนี้เรียกถั่วเน่าซา เมื่อนำถั่วเน่าซามาบด ใส่เกลือ พริกแห้ง ห่อใส่ใบตอง เรียกถั่วเน่าเมอะ
* **ถั่วเน่าแข็บ** เป็นถั่วเน่าแบบแห้ง โดบนำถั่วเน่าซามาบดละเอียด วางบนใบผาแป้งสองใบประกบกัน นำไปตากแดดจนแห้งออกเป็นสีน้ำตาล เมื่อจะรับประทาน ต้องนำไปย่างไฟก่อน ใช้ทำอาหารได้เหมือนถั่วเน่าเมอะ

## อ้างอิง

หมวดหมู่:อาหารหมักดอง
หมวดหมู่:ผลิตภัณฑ์จากถั่วเหลือง
สวี ต๋า

**สวี ต๋า** (, 1332-1385) เกิดเมื่อปี ค.ศ. 1332 ที่หมู่บ้านกูจวง ตำบลจงหลี อำเภอเหาโจว มณฑลอันฮุย เป็นนายพลหนึ่งในผู้ร่วมก่อตั้ง ราชวงศ์หมิง พร้อมกันนั้นยังเป็นพระสหายสนิทตั้งแต่ยังทรงพระเยาว์ของจักรพรรดิหมิงหงหวู่ (จูหยวนจาง) ปฐมจักรพรรดิของราชวงศ์หมิง และยังมีศักดิ์เป็นพระสัสสุระ (พ่อตา) ของจักรพรรดิหย่งเล่ออีกด้วยเนื่องจากธิดาของท่านคือจักรพรรดินีสวีหรือจักรพรรดินีเหรินเซี่ยวเหวินได้สมรสกับจักรพรรดิหย่งเล่อตั้งแต่ยังเป็นเจ้าชายจูตี

หมวดหมู่:ขุนนางจีน
หมวดหมู่:ขุนนางสมัยราชวงศ์หมิง
หมวดหมู่:บุคคลในยุคราชวงศ์หมิง
พระเจ้าซังชูที่ 1 แห่งโปรตุเกส

**พระเจ้าซังชูที่ 1 แห่งโปรตุเกส** () เป็นพระมหากษัตริย์ลำดับที่ 2 แห่งราชอาณาจักรโปรตุเกส เสด็จพระราชสมภพเมื่อวันที่ 11 พฤศจิกายน ค.ศ. 1154 เป็นพระราชโอรสองค์เดียวที่ยังมีพระชนม์ชีพและพระราชบุตรองค์ที่ 5 ใน อาฟงซูที่ 1 เสด็จขึ้นครองราชย์สืบต่อจากพระราชบิดาเมื่อวันที่ 6 ธันวาคม ค.ศ. 1185 ขณะพระชนม์ได้ 31 พรรษาเสด็จสวรรคตเมื่อวันที่ 26 กรกฎาคม ค.ศ. 1212 ขณะพระชนม์ได้ 57 พรรษา สิริราชสมบัติได้ 27 ปี

หมวดหมู่:พระมหากษัตริย์โปรตุเกส
หมวดหมู่:ตระกูลบูร์กอญ
เอิร์ธ, วินด์แอนด์ไฟร์

**เอิร์ธ, วินด์แอนด์ไฟร์** () เป็นวงอาร์แอนด์บีอเมริกัน ก่อตั้งวงในชิคาโก รัฐอิลลินอย ในปี ค.ศ. 1970 นำโดยผู้ก่อตั้งวงเมอริซ ไวต์  เป็นวงที่ได้รับ 10 รางวัลแกรมมี่และ 4 รางวัลอเมริกันมิวสิกอวอร์ดส พวกเขายังมีชื่ออยู่ทั้งในร็อกแอนด์โรลฮอลออฟเฟมและโวคอลกรุปฮอลออฟเฟม มียอดขายอัลบั้มมากกว่า 90 ล้านชุดทั่วโลก และยังติดอันดับศิลปินดนตรีที่มียอดขายมากที่สุด อันดับ 17 ของรายชื่อวงอเมริกาที่มียอดขายดีที่สุดตลอดกาล ในปี ค.ศ. 1998 วีเอชวันให้พวกเขาติดอันดับ 60 ในหัวข้อ 100 ศิลปินที่ยอดเยี่ยมที่สุดในร็อกแอนด์โรล

แนวเพลงของวงมีองค์ประกอบของเพลงแอฟริกัน ละตินอเมริกา ฟังก์ โซล ป็อป ร็อก แจ๊ซ และแนวเพลงอื่น และดนตรีที่มีชีวิตชีวาในส่วนเครื่องเป่าและความแตกต่างของเสียงร้องฟอลเซตโตของฟิลลิป ไบลีย์และเสียงร้องเทเนอร์ของเมอริซ ไวต์ และยังมีการใช้เครื่องดนตรีคาลิมบา ในทุกอัลบั้มของวง

## อ้างอิง

หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีฟังก์สัญชาติอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2513
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต